पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश में कोरोना महामारी की बेकाबू लहर को देखते हुए इलाहाबाद हाईकोर्ट ने कैलेंडर के अनुसार 20 दिन पहले ही गर्मी की छुट्टियों का ऐलान कर दिया है। 10 मई से अब इलाहाबाद हाईकोर्ट और जिला अदालतें नहीं खुलेंगी। इससे पहले गर्मी की छुट्टियां पहली जून से होती थीं। लेकिन अब 4 जून तक छुट्टी रहेगी। बार एसोसिएशन ने कोरोना से बचाव के लिए गर्मी की छुट्टी जल्द घोषित करने की मांग उठाई थी।
एक्टिंग चीफ जस्टिस संजय यादव के निर्देश पर रजिस्ट्रार जनरल ने आदेश जारी कर दिया है। अब नए आदेशों के आधार पर इलाहाबाद हाईकोर्ट और जिला अदालतों का कैलेंडर संशोधित किया जाएगा।
एक माह पहले छुट्टियां घोषित करने की मांग की थी
हाईकोर्ट बार एसोसिएशन ने संक्रमण को देखते हुए गर्मी की छुट्टियां एक माह पहले घोषित करने की मांग की थी। इस संबंध में चीफ जस्टिस को पत्र भेजा गया था। एसोसिएशन का कहना था कि संक्रमण तेजी से फैल रहा है।
24 घंटे में 26 हजार से अधिक केस
उत्तर प्रदेश में बीते 24 घंटे में कुल 26,780 मरीजों में कोरोना संक्रमण की पुष्टि की गई है। जबकि 353 की मौत हुई है। सरकारी आंकड़ों के हिसाब से 28,902 मरीज ठीक हुए हैं। प्रदेश में मौत का आंकड़ा अब 14,501 पहुंच गया है। मौजूदा समय में 2,59,844 मरीज एक्टिव हैं, यानी उनका इलाज चल रहा है।
अब तक 11,51,571 ठीक हो चुके हैं। सरकारी आंकड़ों के हिसाब से बीते 30 अप्रैल को एक्टिव केस की संख्या सर्वाधिक थी, जब प्रदेश में 03 लाख 10 हजार 783 केस थे। आज 6 दिन की अवधि में इसमें 50 हजार से अधिक की गिरावट आई है। 24 घंटे में 2,25,670 टेस्ट किए गए, इसमें 1,12,000 RT-PCR के माध्यम से की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn